b'\n_START_ARTICLE_\nSussexita\n_START_SECTION_\nCaracter\xc3\xadstiques\n_START_PARAGRAPH_\nLa sussexita \xc3\xa9s un borat de f\xc3\xb3rmula qu\xc3\xadmica Mn\xc2\xb2\xe2\x81\xbaBO\xe2\x82\x82(OH). Cristal\xc2\xb7litza en el sistema ortor\xc3\xb2mbic. La seva duresa a l\'escala de Mohs \xc3\xa9s 3. \xc3\x89s l\'an\xc3\xa0leg amb mangan\xc3\xa8s de la szaibelyita, amb la qual forma una s\xc3\xa8rie de soluci\xc3\xb3 s\xc3\xb2lida._NEWLINE_Segons la classificaci\xc3\xb3 de Nickel-Strunz, la sussexita pertany a "06.B - Neso-diborats amb triangles dobles B\xe2\x82\x82(O,OH)\xe2\x82\x85; 2(2D); 2(2D) + OH, etc." juntament amb els seg\xc3\xbcents minerals: suanita, clinokurchatovita, kurchatovita, szaibelyita i wiserita.\n_START_SECTION_\nFormaci\xc3\xb3 i jaciments\n_START_PARAGRAPH_\nAquesta esp\xc3\xa8cie est\xc3\xa0 descrita a partir de material de tres mines diferents: la mina Franklin, la mina Trotter i la mina Hamburg, totes dues al comtat de Sussex, Nova Jersey, Estats Units, en les que es troba associada a altres minerals com: willemita, rodocrosita, pirocro\xc3\xafta i leucofenicita.'